ფრანკ ანგისა

ანდრე-ფრანკ ზამბო ანგისა (დ. 16 ნოემბერი, 1995) უფრო ცნობილი როგორც ფრანკ ანგისა — კამერუნელი პროფესიონალი ფეხბურთელი, რომელიც თამაშობს ცენტრალური ნახევარმცველის პოზიციაზე სერია -ს კლუბ „ნაპოლისა“ და კამერუნის ეროვნულ ნაკრებში.

ადრეული ცხოვრება
ზამბო ანგისა დაიბადა 1995 წლის 16 ნოემბერს იაუნდეში, ლუი და ჯულიეტ ანგისას ოჯახში. ის ექვსი შვილიდან ერთ-ერთია. ანგისა ასევე დედისგან საფრანგეთის მოქალაქეობას ფლობს.

საკლუბო კარიერა
ადრეული კარიერა
ზამბო ანგისამ კარიერა მშობლიურ ქვეყანაში მდებარე კლუბ „კოტონ სპორტში“ დაიწყო. 2014 წელს ის იჯარით გადავიდა ფრანგულ „რეიმსში“, სადაც ძირითადად მათ სარეზერვო გუნდში თამაშობდა. „რეიმსს“ 2014–15 წლების სეზონის ბოლოს მისი ხელშეკრულების გაფორმების შესაძლებლობა მიეცა, თუმცა მათ უარი თქვეს.

მარსელი
ვალენსიენსა და მარსელში საცდელი პერიოდის გავლის შემდეგ, ზამბო ანგისა მარსელს 2015 წლის 31 ივლისს შეუერთდა, როდესაც მან პირველი პროფესიონალური კონტრაქტი გააფორმა. მან პირველ გუნდში დებიუტი 2015 წლის 17 სექტემბერს, უეფა-ს ევროპა ლიგაზე, „გრონინგენის“ წინააღმდეგ შეასრულა, სადაც მან საგოლე გადაცემა გააკეთა „მარსელის“ 3–0 გამარჯვებაში. სამი დღის შემდეგ, მან ლიგა 1-ში დებიუტი „ლიონის“ წინააღმდეგ შეასრულა.

2018 წლის 16 მაისს, ზამბო ანგისამ ითამაშა 2018 წლის უეფა-ს ევროპა ლიგის ფინალში, წააგო „მადრიდის ატლეტიკოს“ წინააღმდეგ ლიონში, ლიონის პარკ ოლიმპიკზე, საფრანგეთში.

ფულჰემი
2018–19: სადებიუტო სეზონი
2018 წლის 9 აგვისტოს, „ფულჰემმა“ ზამბო ანგისა იმ დროისთვის კლუბის რეკორდული ტრანსფერის სანაცვლოდ შეიძინა. მან დებიუტი „ტოტენჰემ ჰოტსპურთან“ 3–1 წაგებულ მატჩში შეასრულა.

2019–20: იჯარით ვილარეალში
ანგისა „ვილიარეალში“ იჯარით 2019 წლის ივლისში გადაიყვანეს, მას შემდეგ, რაც „ფულჰემი“ პრემიერ ლიგიდან გავარდა. მან „ვილიარეალში“ დებიუტი 17 აგვისტოს შეასრულა, სადაც სრული 90 წუთი ითამაშა „გრანადასთან“ 4-4 ფრედ დასრულებულ საშინაო მატჩში.

2021–22: კონტრაქტის გახანგრძლივება და იჯარით ნაპოლიში
2021 წლის 31 აგვისტოს, ზამბო ანგისამ ჩემპიონშიფის კლუბთან ახალი სამწლიანი კონტრაქტი გააფორმა, რის შემდეგაც 2021–22 წლების სეზონისთვის იჯარით ნაპოლიში გადავიდა.

ნაპოლი
2022 წლის 26 მაისს, „ნაპოლიმ“ „ფულჰემისგან“ შეიძინა ზამბო ანგისას უფლებები. 7 სექტემბერს, მან ჩემპიონთა ლიგაზე პირველი გოლი გაიტანა „ლივერპულთან“ 4–1 მოგებულ მატჩში. 1 ოქტომბერს, მან სერია -ში პირველი გოლი გაიტანა „ტორინოსთან“ 3–1 მოგებულ მატჩში დუბლის გატანით. სეზონის ბოლოს, ზამბო ანგისამ და „ნაპოლიმ“ სერია -ს ტიტული პირველად 33 წლის შემდეგ მოიპოვეს.

საერთაშორისო კარიერა
2017: დებიუტი და ფიფას კონფედერაციების თასი
ზამბო ანგისამ კამერუნის ეროვნულ ნაკრებში დებიუტი 2017 წლის 24 მარტს ტუნისთან ამხანაგურ მატჩში შეასრულა, რომელიც 1–0 დასრულდა.

ზამბო ანგისა შეიყვანეს „ “-ის შემადგენლობაში 2017 წლის ფიფას კონფედერაციის თასზე რუსეთში. მან თავისი პირველი საერთაშორისო გოლი კამერუნის ჯგუფურ ეტაპზე ავსტრალიის წინააღმდეგ ფრედ, 1-1 დასრულებულ მატჩში გაიტანა, სადაც მან ასევე მატჩის საუკეთესო მოთამაშის ჯილდო მოიპოვა თავისი თამაშის გამო.

2019–2022: პირველი და მეორე აფრიკის ერთა თასი და ფიფას მსოფლიო ჩემპიონატი
2019 წლის ივნისში ზამბო ანგისა კამერუნის ნაკრებში შეიყვანეს 2019 წლის აფრიკის ერთა თასისთვის ეგვიპტეში. ის ასევე მონაწილეობდა 2021 წლის ტურნირში, რომლის მასპინძელიც კამერუნი იყო და მესამე ადგილი დაიკავა.

2022 წლის კალენდარული წლის ბოლოს, ზამბო ანგისა ეროვნული ნაკრების ახალი მწვრთნელის, რიგობერტ სონგის მიერ გამოიძახეს კამერუნის ნაკრებში 2022 წლის ფიფას მსოფლიო ჩემპიონატისთვის კატარში. მან ითამაშა ჯგუფური ეტაპის სამივე მატჩში, რადგან მისი გუნდი მეორე რაუნდში ვერ გავიდა.

2023 წლიდან დღემდე: აფრიკის ერთა თასის მესამე გამარჯვებული და კაპიტნობის აღება
2023 წლის 29 დეკემბერს, ზამბო ანგისა 2023 წლის აფრიკის ერთა თასის 27 კაციან განაცხადში შეიყვანეს.

თამაშის სტილი
მისი თამაშის სტილი ნამდვილად ძლიერია, რაც გამოიხატება დომინანტური ჰაერში თამაშით და დუელებში მოგების მაღალი მაჩვენებლით. თუმცა, ანგისას პროგრესული ტარება საგრძნობლად დაბალია, რაც იმაზე მიუთითებს, რომ ის ხშირად არ ატარებს ბურთს დრიბლინგის საშუალებით, არამედ უპირატესობას ანიჭებს სტაბილურობასა და განაწილებაზე დაფუძნებულ თამაშის სტილს.

ჯილდოები
მარსელი
უეფა-ს ევროპა ლიგა მეორე ადგილი: 2017-18
ნაპოლი
სერია : 2022–23, 2024–25
კამერუნი
აფრიკის ერთა თასი მესამე ადგილი: 2021
ინდივიდუალური
აფრიკის ფეხბურთის კონფედერაციის თვის საუკეთესო გუნდი:2023
სერია -ს თვის საუკეთესო ფეხბურთელი:იანვარი 2025, ოქტომბერი 2025